«Penryn» har flere betydninger.

**Penryn** (kornisk: *Pennrynn*, «forberg, odde») er en by og verdslig sogn i Cornwall, England. Den ligger ved, og har navn etter, elven Penryn, rundt 1,6 km nordvest for Falmouth. Byen er nå praktisk talt en forstad til Falmouth, men var tidligere en viktig havneby, og eksporterte granitt og tinn.

Befolkningstall
---------------

I 2001 ble det gjennomført en folketelling som fastsatte innbyggertallet til 7 166. I 2011 var det 6 812 innbyggere i Penryn, en nedgang på rundt 300 personer i løpet av en tiårsperiode.

Valgkretser
-----------

Det er to valgkretser som dekker Penryn; «Penryn East and Mylor» og «Penryn West». Den totale befolkningen for begge valgkretser var i 2011 på 9 790 innbyggere.

Arkitektur
----------

Penryn har bevart mye av sitt gamle preg. Mange av bygningene er fra tudortiden, jakobinsk tid og georgiansk tid, og byen blir regnet som bevaringsverdig nærmest i sin helhet ettersom den har et unikt bybilde. Et museum i rådhuset illustrerer byens historie.

Deler av Universitetet i Exeter holder til i utkanten av Penryn, og det er planer om å utvide både studiestedet og antallet studentboliger.

Historie
--------

Penryn er en av de eldste byene i Cornwall, og har en rik historie. Den opptrådte først i Domesday Book under navnet "Trelivel", men ble grunnlagt og navngitt Penryn i 1216 av biskopen av Exeter. I løpet av senmiddelalderen hadde byen blitt etablert som en viktig havn. Innen 1600-tallet gikk mye av handelen med kornisk tinn og kobber over Penryn, og tidlig på 1800-tallet ble det anlagt granittbrudd ved elven. Store mengder stein ble sendt til byggeprosjekter både ellers i Storbritannia og i utlandet.

Thomas Pellow
-------------

Thomas Pellow ble født ca 1704 i Penryn og tilbrakte 23 år som hvit slave i muslimske i Marokko. Hans historie er fortalt i hans selvbiografi, *The History of the Long Captivity and Adventures of Thomas Pellow* (1740) og i Giles Miltons bok fra 2007, *White Gold: The Extraordinary Story of Thomas Pellow and Islam's One Million White Slaves*.

Bildegalleri
------------

* Penryn sett fra toget mellom Falmouth og TruroPenryn sett fra toget mellom Falmouth og Truro
* Penryn havnPenryn havn
* Higher Market Street i Penryn, med rådhuset midt i bildetHigher Market Street i Penryn, med rådhuset midt i bildet
* Rådhuset i PenrynRådhuset i Penryn
* Husrekke i PenrynHusrekke i Penryn

Referanser
----------

1. ↑  «List of Place-names agreed by the MAGA Signage Panel» Arkivert 29. juli 2014 hos Wayback Machine. (PDF). Cornish Language Partnership. Mai 2014
2. ↑  Ordnance Survey: Landranger map sheet 204 Truro & Falmouth, ISBN 978-0-319-23149-4
3. ↑  «Parish population 2011» Arkivert 8. februar 2015 hos Wayback Machine.
4. ↑  «Ward population for Penryn East & Mylor 2011»
5. ↑  «Ward population for Penryn West 2011»
6. ↑  Milton, Giles (2007): *White Gold: The Extraordinary Story of Thomas Pellow and Islam's One Million White Slaves*, Farrar, Straus and Giroux, ISBN-10 0374289352
7. ↑  Ecott, Tim (21. august 2004): «A side order of couscous», *The Guardian*

Litteratur
----------

* Roddis, Roland J. (1964): *The History of an Ancient Cornish Borough*, Published for the Corporation of Penryn by D.B. Barton
* Warmington, Ernie (1998): *Penryn: People, Places, Postcards, Photographs*, egenpublisering, gjenopptrykt 2007
* Warmington, Ernie (2000): *Around Penryn* (Images of England series), Stroud: Tempus Publishing, ISBN 0-7524-2098-4
* Warmington, Ernie (2007): *Penryn Revisited*, Stroud: Tempus Publishing, ISBN 978-0-7524-4607-3
* Warmington, Ernie (2010): *Penryn Through Time*, Amberley Publishing, ISBN 978-1-84868-543-7

Eksterne lenker
---------------

* (en) Penryn, Cornwall – kategori av bilder, video eller lyd på Commons Rediger på Wikidata
* Cornwall Record Office Online Catalogue for PenrynArkivert 30. september 2007 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** GeoNames **·** MusicBrainz
 |